als_Latn dik_Latn sag_Latn
Mbi Aplikimet për Transferim Studimesh në Ciklin e Parë të Studimeve Bachelor me Kohë të Plotë, për Vitin Akademik 2014 - 2015
Universiteti i Tiranës bazuar në Ligjin Nr.9741, datë 21.05.2007 “Për arsimin e lartë në Republikën e Shqipërisë”, i ndryshuar, neni 35; në Statutin dhe Rregulloren e UT-së, ofron mundësi transferimi studimesh midis programeve të të njejtit cikël.
Procedura për aplikim për transferim studimesh në ciklin e parë të studimeve Bachelor me kohë të plotë në Universitetin e Tiranës, për vitin akademik 2014-2015, është:
1. Aplikimi për transferim studimesh në Universitetin e Tiranës bëhet individualisht, pranë zyrës së protokollit në Rektoratin e UT-së (nuk është e nevojshme që të merret leje nga institucionet, ku studiojnë apo të përcillen zyrtarisht nga këto institucione).
2. Pranimi i dokumentacionit për aplikim për transferim studimesh bëhet nga data 08.09.2014 deri në datë 25.09.2014.
3. Për aplikim për transferimin e studimeve në Universitetin e Tiranës, është i nevojshëm dokumentacioni i mëposhtëm:
- Formulari i aplikimit për transferim studimesh, i plotësuar nga aplikanti;
- Listën e lëndëve, krediteve dhe notave të fituara (në formë zyrtare me firmë dhe me vulë), si dhe programet përkatëse të këtyre lëndëve;
- Fotokopje të noterizuar të diplomës së Maturës Shtetërore së bashku me certifikatën e notave;
- Për institucionet e arsimit të lartë jashtë vendit, dokumentacioni i dorëzuar duhet të jetë i përkthyer në shqip dhe i noterizuar në Shqipëri;
- Të gjithë dokumentet duhet të jenë origjinale ose të noterizuara;
- Fotokopje e kartës së identitetit;
- Mandat arkëtimi (informacionin për bankën dhe tarifën e aplikimit do t’a gjeni pranë zyrës së protokollit në Rektoratin e UT-së, në kohën e plotësimit të formularit për aplikim).
Në zbatim të nenit 35 të Ligjit “Për arsimin e lartë në Republikën e Shqipërisë” specifikojmë se Universiteti i Tiranës nuk pranon dhe nuk shqyrton aplikime për transferim studimesh nga programe studimi të ciklit të parë, që zgjasin më pak se 3 vite studimi.
Mbi aplikimet për transferim studimesh nga Universiteti i Tiranës për në universitete të tjera, për vitin akademik 2014-2015
Për aplikimet për transferim studimesh nga Universiteti i Tiranës për në universitete të tjera, aplikantët mund të komunikojnë direkt me universitetet përkatëse, pa qënë e nevojshme leja nga strukturat e UT-së.
Për të shkarkuar ''Formularin e Aplikimit për Transferim Studimesh në Universitetin e Tiranës'' klikoni këtu.
Për më shumë informacion mbi dokumentacionin që do të dorëzohet për aplikim klikoni këtu.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn